stanford-oval/wikipedia huggingface dataset:
KOffice
פיתוח שני

KOffice עברה שינוי משמעותי בשנים האחרונות בהיותה חלק מסט התוכנות המופצת כיום יחד עם KDE הנקרא "SC4". במקביל לפיתוח הכללי של SC4 עבדה קבוצת KOffice על פיתוח גרסה חדשה ומשמעותית, אשר נקראה KOffice 2.0, והייתה חלק מספריות פלטפורמת KDE ‏4. אף על פי שגרסה 2.0 יצאה באופן רשמי בשנת 2009, היא תוייגה בהתחלה כ"הפצת תוכנה המיועד לפלטפורמות", והומלצה רק לבודקים ומפתחים, ולא לשימוש צרכנים רגילים. מאז הפצת KOffice 2.0 היו חסרים תכונות ויישומים מרכזיים מסדרת הגרסה היציבה הקודמת, כגון Kexi, ‏ Kivio, ו-Kugar אשר לא נכללו.
הערות שוליים

↑  "koffice/kpresenter".
↑  "Reginald Stadlbauer"
↑  "koffice/kword".
↑  "Microsoft's 3rd man speaks out fear of KOffice".
↑  "KDE 2.0 Release Announcement".
↑  "KOffice 1.1 Release Announcement".
↑  "KDE Ships KOffice 1.2, an Integrated Office Suite for Linux/Unix".
↑  "KOffice 1.3 Released".
↑  "KOffice 1.4 Released".
↑  "KOffice 1.5 Released".
↑  "KOffice 1.6 Released".
↑  קיצור של KDE Software Compilation 4
↑  "KOffice 2.0.0 released"
ResearchGate

| --- | --- |


 סוג:  רשת חברתית מקוונת 
 תקופת הפעילות:  מאי 2008 – הווה (כ־16 שנים)
 מייסדים:  איג'אד מדיש, סורן הופמאייר, והורסט פיכנשר
 בעלות:  ResearchGate GmbH 
 שירותים עיקריים:  רשת חברתית מקוונת עבור אקדמאים
 הרשמה:  חופשית
 researchgate.net
 
ResearchGate הוא אתר רשת חברתית מסחרית אירופאית עבור מדענים וחוקרים לשיתוף מאמרים, למענה על שאלות וליצירת שיתופי פעולה. על פי מחקר מ-2014 של Nature ומאמר מ-2016 ב-Times Higher Education, זוהי הרשת החברתית האקדמית הגדולה ביותר במונחים של משתמשים פעילים, זאת אף על פי שלשירותים אחרים יש יותר משתמשים רשומים, וסקר מ-2015–2016 מצא שיותר אנשי אקדמיה משתמשים בגוגל סקולר.
בעוד שקריאת מאמרים אינה מצריכה הרשמה, אנשים המעוניינים להיות חברים באתר צריכים להיות בעלי כתובת דוא"ל במוסד מוכר או לקבל אישור ידני כחוקר שפורסם כדי להירשם לחשבון. לכל אחד מחברי האתר יש פרופיל משתמש ואליו הוא יכול להעלות מחקרים, כולל מאמרים, נתונים, פרקים, תוצאות שליליות, פטנטים, הצעות מחקר, שיטות מחקר, מצגות וקוד מקור תוכנה. משתמשים עשויים גם לעקוב אחר הפעילויות של משתמשים אחרים ולהשתתף איתם בדיונים. משתמשים יכולים גם לחסום אינטראקציות עם משתמשים אחרים.
האתר ספג ביקורת על שליחת הזמנות דוא"ל זבל לא רצויות למחברים של המאמרים הרשומים באתר שנכתבו כך שיראו כאילו הודעות האימייל נשלחו על ידי שאר מחברי המאמרים (נוהג שהאתר אמר שהוא הופסק החל מנובמבר 2016 ) וליצירה אוטומטית של פרופילים לכאורה, עבור מי שאינם משתמשים. מחקר מצא כי נראה כי למעלה ממחצית מהמסמכים שהועלו חשודים כמפרים זכויות יוצרים, משום שהכותבים העלו את גרסת המוציא לאור.
תכונות

הניו יורק טיימס תיאר את האתר כשילוב של פייסבוק, טוויטר ו-LinkedIn. חברי האתר עשויים לעקוב אחר עניין מחקרי, בנוסף לעקוב אחר חברים בודדים אחרים. יש לו אופציה לבלוגים של משתמשים בו הם יכולים לכתוב ביקורות קצרות על מאמרים שנבדקו על ידי עמיתים. ResearchGate מציע לחברים להתחבר לחוקרים אחרים שיש להם תחומי עניין דומים. כאשר חבר מפרסם שאלה, היא מועברת לחברים שלפי פרופיל המשתמש שלהם שיש להם מומחיות רלוונטית. באתר יש גם חדרי צ'אט פרטיים שבהם משתמשים יכולים לשתף נתונים, לערוך מסמכים משותפים או לדון בנושאים סודיים. האתר כולל גם לוח דרושים ממוקד מחקר.
ResearchGate מפרסם מדד ברמת המחבר בצורה של "RG Score" מאז 2012. ציון RG אינו מדד השפעה על ציטוט. ציוני RG דווחו כמתואמים עם מדדים קיימים ברמת המחבר, אך ספגו גם ביקורת כבעלי מהימנות מפוקפקת ומתודולוגיית חישוב לא ידועה. במרץ 2022 הודיעה ResearchGate שיסירו את ציון RG לאחר יולי 2022. ResearchGate אינה גובה עמלות עבור הצגת תוכן באתר ואינה דורשת ביקורת עמיתים.
היסטוריה

ResearchGate נוסדה בשנת 2008 על ידי הוירולוג ד"ר איג'אד מדיש, המשמש עד עתה כמנכ"ל החברה, עם הרופא ד"ר סורן הופמאייר, ומדען המחשב הורסט פיכנשר. האתר התחיל בבוסטון, מסצ'וסטס, ועבר לברלין, זמן קצר לאחר מכן.
סבב הגיוס הראשון של החברה, ב-2010, הובל על ידי קרן ההון סיכון בנצ'מרק קפיטל.
לפי הניו יורק טיימס, האתר התחיל עם מעט תכונות, ואז התפתח על סמך משוב של מדענים. מ-2009 עד 2011 גדל מספר המשתמשים באתר מ-25,000 ליותר ממיליון.
סבב גיוס שני בהובלת קרן המייסדים של פיטר ת'יל הוכרז בפברואר 2012. ב-4 ביוני 2013, נסגרו הסדרי מימון מסדרה C בסך 35 מיליון דולר ממשקיעים כולל ביל גייטס.
החברה גדלה מ-12 עובדים ב-2011 ל-120 ב-2014. כיום יש בה כ-300 עובדים, כולל צוות מכירות של 100.
המתחרים של ResearchGate כוללים את Academia.edu, Google Scholar ו-Mendeley‏. ב-2016, על פי הדיווחים, היו ל-Academia.edu יותר משתמשים רשומים (כ-34 מיליון לעומת 11 מיליון ) ותעבורת אינטרנט גבוהה יותר, אך ResearchGate היה גדול יותר באופן משמעותי במונחים של שימוש פעיל על ידי חוקרים. העובדה כי ResearchGate מגבילה את חשבונות המשתמש שלה לאנשים במוסדות מוכרים וחוקרים שפורסמו עשויה להסביר את הפער בשימוש הפעיל, שכן אחוז גבוה מהחשבונות ב-Academia.edu פגומים או לא פעילים.
בנובמבר 2015 החברה קיבלה מימון נוסף של 52.6 מיליון דולר ממגוון משקיעים כולל גולדמן זקס, Benchmark Capital, קרן ולקם וביל גייטס, אך לא הודיעה על כך עד פברואר 2017. ההפסדים גדלו מ-5.4 מיליון אירו ב-2014 ל-6.2 מיליון אירו ב-2015, אך מנכ"ל ResearchGate הביע אופטימיות שהם יגיעו לאיזון בסופו של דבר.
קבלה

מאמר משנת 2009 ב-"ביזנסוויק" דיווח כי ResearchGate היה "קישור בעל פוטנציאל רב עוצמה" בקידום חדשנות במדינות מתפתחות על ידי חיבור מדענים מאותן מדינות עם עמיתיהם במדינות מתועשות. הוא אמר שהאתר הפך פופולרי בעיקר בגלל קלות השימוש בו. עוד נאמר כי ResearchGate היה מעורב במספר שיתופי פעולה בולטים בין מדינות בין מדענים שהובילו להתפתחויות מהותיות.
אף על פי ש-ResearchGate נמצא בשימוש בינלאומי, קליטתו - נכון לשנת 2014 - אינה אחידה, כאשר לברזיל יש משתמשים רבים במיוחד ולסין יש מעט בהשוואה למספר החוקרים המפרסמים.
ביקורת

ResearchGate ספגה ביקורת מצד משתמשים רבים על החלטתה לא להסיר עברייני מין מורשעים מאתר הרשת החברתית שלה. חוקרים רבים מחקו את חשבונם במחאה מכיוון שסירבו להסיר את החוקר בן לוין (הידוע בכינויו "Research Ben") שהורשע בהפצת פורנוגרפיית ילדים ובעבירות מין בקנדה. לוין ביצע שימוש רב ב-ResearchGate, ופרסם למעלה מ-80 מאמרים, כאשר רובם המכריע עסקו במחקרים סביב פורנוגרפיה של ילדים ופדופילים.
The Chronic

The Chronic הוא אלבום ראפ מאת האמן והמפיק ד"ר דרה שהוקלט ב-1992. מקור שם האלבום במילת סלנג למריחואנה. היה זה אלבומו הראשון של ד"ר דרה במסגרת חברת התקליטים החדשה, Death Row Records, שפתח יחד עם חברו שוג נייט לאחר שפרש מלהקת הגנגסטה ראפ ה-N.W.A.
אלבום זה הכתיר את ד"ר דרה אחד מאמני הראפ הטובים ביותר של כל הזמנים. The Chronic היה התקליט שפתח תת-תקופה חדשה לגנגסטה ראפ המכונה G-Funk (מבוסס על ה-P-Funk של ג'ורג' קלינטון) עם מקצבים איטיים יותר.
ד"ר דרה ניצל את האלבום כדי "לרדת" (diss) על חברו לשעבר Eazy-E ללהקת N.W.A. השיר "Fuck Wit Dre Day (And Everybody's Celebratin')" המכוון ישירות נגד איזי-אי וחברת התקליטים שלו (Ruthless Records).
לזכותו של The Chronic נאמר שהצליח לפתח קריירת מוזיקה להרבה אמני ראפ מבטיחים ביניהם הבולט ביותר הוא הראפר סנופ דוג שהופיע ברוב שירי האלבום. חוץ מסנופ דוג גם שלושה מבני דודיו (נייט דוג, דאת ניגה דאז ו-RBX וכן אחיו החורג של ד"ר דרה - וורן ג'י וגם קורופט ודה ליידי אוף רייג' שהופיעו באלבום) פתחו קריירת סולו מצליחה וחלקם ממשיכים עד היום להנפיק אלבומים.
ההצלחה של האלבום הייתה גדולה והפכה את חברת התקליטים שלו, Death Row Records, ל"אימפריית ראפ" שמאוחר יותר תתייצב בקרב "החוף המערבי נגד החוף המזרחי" מול חברת התקליטים של פאף דאדי, Bad Boy Records. מגזין הרולינג סטון דירג את The Chronic במקום ה-137 ברשימת 500 האלבומים הטובים ביותר בכל הזמנים כאשר הוא אלבום הראפ הרביעי ברשימה רק 4 מקומות אחרי Ready To Die של הנוטוריוס בי. איי. ג'י. MTV דירג את אלבום זה כאלבום הראפ השלישי הטוב ביותר בכל הזמנים. ביולי 2024 מגזין בילבורד דירג את האלבום במקום השני ברשימת "100 אלבומי הראפ הגדולים בכל הזמנים: רשימת צוות".
האלבום מכיל 4 סינגלים:Fuck wit Dre Day (And Everybody's Celebratin') השיר "Let Me Ride", השיר "Nuthin' But A G Thang" ו"Lil' Ghetto Boy". הסינגל "Nuthin' But A G Thang" נחשב עד היום לאחד משירי הראפ הטובים ביותר של כל הזמנים והיה מקום ראשון בכל המצעדים בעוד ש-"Let Me Ride" זיכה את ד"ר דרה בפרס גראמי לביצוע הראפ הטוב ביותר לשנת 1994.
רשימת שירים

כל השירים הופקו על ידי ד"ר דרה בעצמו.
| מס' | שם | כותב(ים) | מבצע(ים) | משך |
| --- | --- | --- | --- | --- |
| 1. | The Chronic (Intro)  | סנופ דוג, ד"ר דרה וקולין וולף | סנופ דוג וד"ר דרה | 1:57 |
| 2. | Fuck wit Dre Day (And Everybody's Celebratin')  | ד"ר דרה, סנופ דוג וקולין וולף | ד"ר דרה, סנופ דוג, RBX וג'וול | 4:52 |
| 3. | Let Me Ride  | RBX וסנופ דוג | ד"ר דרה, סנופ דוג, רובן וג'וול | 4:21 |
| 4. | The Day the Niggaz Took Over  | ד"ר דרה, RBX, סנופ דוג ודאז דילינגר | סנופ דוג, RBX, דאז דילינגר וד"ר דרה | 4:33 |
| 5. | Nuthin' but a 'G' Thang  | סנופ דוג | ד"ר דרה, סנופ דוג | 3:58 |
| 6. | Deeez Nuuuts  | ד"ר דרה, דאז דילינגר, סנופ דוג, קולין וולף, נייט דוג ווורן ג'י | וורן ג'י, סנופ דוג, ד"ר דרה, דאז דילינגר ונייט דוג | 5:06 |
| 7. | Lil' Ghetto Boy  | סנופ דוג, הדי או סי | סנופ דוג, ד"ר דרה, דאז דילינגר ונייט דוג | 5:27 |
| 8. | A Nigga Witta Gun  | הדי או סי, סנופ דוג | ד"ר דרה | 3:52 |
| 9. | Rat-Tat-Tat-Tat  | ד"ר דרה, סנופ דוג | RBX, ד"ר דרה, סנופ דוג ו-BJ | 3:48 |
| 10. | The $20 Sack Pyramid  | הדי או סי, סנופ דוג, ד"ר דרה | ד"ר דרה, סנופ דוג, סמארה, ביג טיטי ניקי והדי או סי | 2:53 |
| 11. | Lyrical Gangbang  | קורופט, RBX, קולין וולף | The Lady of Rage, קורופט ו-RBX | 4:04 |
| 12. | High Powered  | ד"ר דרה, RBX, קולין וולף | ד"ר דרה, Lady of Rage, RBX ודאז דילינגר | 2:44 |
| 13. | The Doctor's Office  | ד"ר דרה, קווין לואיס, ג'וול ו-The Lady of Rage | ג'וול, The Lady of Rage, ד"ר דרה | 1:04 |
| 14. | Stranded on Death Row  | קורופט, RBX, The Lady of Rage ו-סנופ דוג | בושוויק ביל, קורופט, RBX, The Lady of Rage וסנופ דוג | 4:47 |
| 15. | The Roach (The Chronic Outro)  | RBX, The Lady of Rage, דאז דילינגר | RBX, Emmage, רובן, דאז דילינגר, The Lady of Rage, ג'וול | 4:36 |
| 16. | Bitches Ain't Shit  | ד"ר דרה, קולין וולף, סנופ דוג, הדי או סי, קורופט ודאז דילינגר | סנופ דוג, ד"ר דרה, דאז דילינגר, קורופט, סנופ דוג וג'וול | 4:48 |
הערות שוליים

↑  Damien Scott,Gail Mitchell,Angel Diaz,Carl Lamarre,Michael Saponara,Heran Mamo,Kyle Denis, Damien Scott, Gail Mitchell, Angel Diaz, Carl Lamarre, Michael Saponara, Heran Mamo, Kyle Denis, The 100 Greatest Rap Albums of All Time: Staff List, Billboard, ‏11 ביולי 2024 (באנגלית אמריקאית)
| --- | --- |
בקרת זהויות :  MusicBrainz release group: ad444843-7160-33d7-b0c9-fc99f2c14a99
Quake (סדרת משחקים)

| --- | --- |

 כללי
 תאריך הוצאה:  Quake - 22/06/1996  Quake 2 - 1997  Quake 3 - Arena - 1999  Quake 4 2005  Enemy Territory: Quake Wars - 2007
 סוגה:  משחק ירי בגוף ראשון
 פיתוח:  id Software,Splash Damage
 הפצה:  Activision
 סדרה:  ראשון: Quake אחרון: Quake Champions
 דרישות תוכנה
 מצבי משחק:  שחקן יחיד, מרובה משתתפים
 פלטפורמות:  Windows
 מדיה:  DVD
 דרישות מערכת
 בקרים:  מקלדת ועכבר
"Quake" היא סדרת משחקי וידאו, שפותחה על ידי חברת id Software.
סדרת המשחקים Quake נחשבת לאחת מהסדרות המצליחות ביותר של חברת id Software, כאשר המשחקים Quake 1, Quake 2 ו-Quake 3 מכרו בסך-הכול למעלה מארבעה מיליון עותקים. בסוף שנת 2005 יצא משחק ההמשך לסדרה בשם Quake 4 אשר ממשיך את העלילה מהמקום בו הפסיקה במשחק השני (לשלישי לא הייתה עלילה, משום שהוא התבסס על משחק מרובה משתתפים ברשת האינטרנט).
המשחקים > Quake‏ (1996)

המשחק הראשון הופץ על ידי Activision ב-22 ביוני 1996. במשחק Quake התרחשה התקדמות משמעותית בגרפיקה התלת-ממדית, באמצעות השימוש במודלים פוליגונים במקום ספרייטים. שינוי משמעותי נוסף הוא שימוש באור דינמי. המשחק ידוע בפסקול שלו, שמבוצע על ידי טרנט רנזור, סולנה של הלהקה ניין אינץ' ניילז.
במשחק השחקן הוא חייל בלי שם, אשר נשלח דרך פורטל כדי לעצור את האויב, בשם הקוד "קוויק". הממשל ערך ניסויים עם טכנולוגיית פורטלים, ומדענים הצליחו להכין פורטל בשם "Slipgate". עם זאת, משהו השתבש ונפתח פורטל למימד שאינו ידוע. מפלצות החלו לעבור מהפורטל והרגו כל מה שנקרה בדרכן. על החייל, בין השורדים הבודדים שנשארו, מוטלת המשימה להיכנס למימד האחר - המבוסס על העולם הדמיוני במיתוסי לאבקראפט, להרוג את כל האויבים שנקרים בדרכו, למצוא את היציאה כדי לעבור לשלבים הבאים, במטרה לגלות ולחסל את היצור האחראי להתקפות.
המשחקים > משחקי המשך

קיימים מספר משחקי המשך למשחק Quake:
המשחקים > משחקי המשך > Quake 2

יצא בשנת 1997 למחשב האישי ולקונסולות. המשחק אינו קשור מבחינה עלילתית למשחק הראשון, אלא מהווה לו המשך רק מבחינת סדר. עלילת המשחק מתרחשת בעתיד, ועוסקת בפעולת תגמול של בני האדם על כוכב חייזרי עוין - שפלש לכדור הארץ וזרע הרס וחורבן - ממנה נשאר נחת חלל בודד הנשלח לסיים את המשימה. כמו כן, המשחק מציע אפשרות למשחק מרובה משתתפים עם מצבים שונים, משופר בהרבה מהמשחק הראשון. בזכות כל זאת, המשחק זכה להצלחה מסחררת וזכה בתואר משחק השנה של 1998.
המשחקים > משחקי המשך > Quake 3: Arena

יצא בשנת 1999 למחשב האישי ולקונסולות. בניגוד למשחקים הקודמים, למשחק הנ"ל אין עלילה משלו, והוא מתבסס על משחק מרובה משתתפים - רובו ברשת האינטרנט, בדומה למתחריו - Counter-Strike ואנריל טורנמנט - שגם מבוססים על משחק מרובה משתתפים.
המשחקים > משחקי המשך > Quake 4

יצא בשנת 2005. פותח על ידי Raven Software בשיתוף עם id. מבחינה עלילתית, מדובר במשחק המשך ל-Quake II, המשתמש במנוע הדום 3 החדשני והמשופר. עלילת המשחק עוסקת בצוות של נחתי חלל, חלק ממבצע המשך למבצע שתואר במשחק השני, הנועד לחסל פלישות עתידיות אל כדור הארץ. המשחק מציע שלל אפשרויות ביניהם עבודה עם לוחמים נוספים, שיפור במערכת הלחימה ומצב מרובה משתתפים שמבוסס על Quake 3.
המשחקים > משחקי המשך > Enemy Territory: Quake Wars

יצא לשווקים בשנת 2007 ופותח על ידי Splash Damage בשיתוף עם id. משחק הקדמה ל-Quake 2 ו-Quake 4 מבחינה עלילתית, העוסק בפלישת חייזרים עוינים לכדור הארץ. בדומה לQuake 3 הוא עיקר שימוש לרב-משתתפים, אך במבנה ובמשחקיות התואמת את המשחק Wolfenstein: Enemy Territory (שהוא חלק מסדרת Wolfenstein שגם פותחה על ידי id Software).
המשחקים > משחקי המשך > Quake Live

משחק המהווה גרסה חדשה, חינמית ומעודנת יותר ל-Quake III Arena, שהושק במרץ 2009. את המשחק ניתן להוריד ולהריץ דרך הדפדפן. ניתן להורידו בחינם, ובנוסף יש אפשרות לרכישת מנוי, שכולל הרחבה של כמות הזירות, סוגי המשחק ושרתי המשחק.
המשחקים > משחקי המשך > Quake Champions

הכותר המרכזי החדש ביותר בסדרה, שכמו קודמו המצליח Quake 3, מתרכז במשחק מרובה משתתפים ברשת האינטרנט, יחד עם דמויות חדשות, יכולות מיוחדות לדמויות, ושלל חידושים במשחקיות. המשחק הוא חינמי אך יש לשלם עבור פתיחת אפשרויות חדשות.
הערות שוליים

1 2   נועה ליברמן-פלשקס, חגיגות 25 שנים ל-"Quake", המשחק שגרם לרעידת אדמה בעולם הגיימינג, באתר הארץ, 22 ביוני 2021
↑  אילן גלר, העתיד כבר כאן: הדור החדש של משחקי המחשב, באתר TheMarker‏, 12 במאי 2006
↑  יובל בירב, ‏תקווה למשחקי המחשב, באתר גלובס, 3 במרץ 2009
| משחקי חברת id Software |
| --- | --- | --- |
| Wolfenstein | Wolfenstein 3D (הרחבה: Spear Of Destiny)‏ • Return to Castle Wolfenstein‏ • Wolfenstein: Enemy Territory‏ • Wolfenstein (2009)‎ |  |
| סדרת DOOM | דום • דום II: גיהנום על כדור הארץ • דום 3 • דום (2016) • דום הנצחי |  |
| סדרת Quake | Quake‏ • Quake 2‏ • Quake 3: Arena‏ • Quake 4‏ • Enemy Territory: Quake Wars‏ • Quake Live‏ • Quake Champions |  |
| סדרת Rage | Rage 2 • Rage |  |
| משחקים אחרים | דייב המסוכן • קומנדר קין • Heretic‏/Hexen‏/Hexen II‏ |  |
| מנועי משחק | Doom Engine‏ • Quake Engine (id Tech 1)‏ • id Tech 2‏ • id Tech 3‏ • id Tech 4‏ • id Tech 5‏ • id Tech 6‏ • id Tech 7‏ |  |
אבולוציה של סדרת המשחקים
The Classic Album Selection

The Classic Album Selection הוא מארז תקליטורים (אנתולוגיה) של להקת הגראנג' האמריקאית סאונדגארדן, שיצא במאי 2012 בחברת A&M. שנה לאחר מכן יצא האלבום גם בלייבל יוניברסל מיוזיק גרופ (שלמעשה היא חברת האם של A&M).
המארז הוא אוסף של ארבעה מאלבומי האולפן של הלהקה, ואלבום ההופעה הראשון שלה שיצא אחרון (ב-2011).
תכולת המארז

האלבומים הכלולים במלואם במארז לפי סדר כרונולוגי:
Louder Than Love ‏ (1989) - אלבום האולפן השני של הלהקה
Badmotorfinger ‏ (1991) - אלבום האולפן השלישי של הלהקה
Superunknown ‏ (1994) - אלבום האולפן הרביעי של הלהקה
Down on the Upside ‏ (1996) - אלבום האולפן החמישי של הלהקה
Live on I-5 ‏ (2011) - אלבום הופעה המתעד את סיבוב ההופעות של הלהקה ב-1996
הלהקה

מאט קמרון – תופים
כריס קורנל – שירה, גיטרת קצב
קים ת'איל – גיטרות
הירו ימאמוטו – בס (באלבום השני)
בן שפרד – בס (באלבום השלישי ואילך)
That's Life (אלבום של פרנק סינטרה)

That's Life הוא אלבום מאת הזמר האמריקני פרנק סינטרה, זהו אלבום האולפן ה-48 של סינטרה וה-21 היוצא בחברת ההקלטות רפרייז רקורדס. האלבום יצא בשנת 1966.
הפקה

לאחר ההצלחה הרבה לה זכו אלבומיו האחרונים של סינטרה, September of My Years, A Man and His Music וStrangers in the Night, המשיך סינטרה בניסיונו להשיג שוברי קופות נוספים, כשהוא מהלך על הגבול המפריד בין סגנון הפופ הקלאסי לבין החידושים האחרונים בתחום, הקליט סינטרה שירים בסגנונו המוכר כשהוא מוסיף להם טכניקות חדשות. באלבום, That's Life, הצליח למצוא סינטרה את נקודת האיזון, הוא שר בסגנון פופ מודרני, אך בבחירת השירים הקפיד כי יהיו "כבדי משקל", ומכובדים (לדעתו) מבחינת תוכנם.
סינטרה שסלד מהמוזיקת הרוק העכשווית, דבר שהוביל אותו לעימות מתוקשר עם אלביס פרסלי, התפשר בצליל, אך לא הסכים להכניס אלמנטים של מוזיקת הרוק, עליה אמר כמה שנים קודם לכן כי היא ריקנית, משחיתה את הנוער ואינה תורמת דבר. המילים לשיריו המשיכו להיות כבעבר ובפעולה זו הצליח סינטרה לרצות את מעריציו הוותיקים וגם לפנות לקהל צעיר יותר.
משתתפים

פרנק סינטרה - קולות
ארני פרימן - מארגן, מנצח
רשימת שירים

| מס' | שם | משך |
| --- | --- | --- |
| 1. | That's Life  | 3:07 |
| 2. | I Will Wait for You  | 2:16 |
| 3. | Somewhere My Love (Lara's Theme)  | 2:16 |
| 4. | Sand and Sea  | 2:26 |
| 5. | What Now My Love  | 2:30 |
| 6. | Winchester Cathedral  | 2:35 |
| 7. | Give Her Love  | 2:11 |
| 8. | Tell Her (You Love Her Each Day)  | 2:40 |
| 9. | The Impossible Dream (The Quest)  | 2:31 |
| 10. | You're Gonna Hear from Me  | 2:57 |
| משך כולל: | משך כולל: | 25:29 |
במדיה

השיר הראשון באלבום, That's life, הופיע בסרט "סיפור מרובע ברונקס" משנת 1993, בסרט "קספר" משנת 1995, בסרט "ג'וקר" משנת 2019, במשחק הווידאו של Tony Hawk's Underground 2 משנת 2004, וכן בסיום העונה השישית של ברוקלין תשע-תשע.
ISOCARP

| --- | --- |

 תחום:  תכנון עירוני ואזורי
 שפה רשמית:  אנגלית
 מדינה:  הולנד הולנד
 מטה הארגון:  האג
 מקום פעילות:  עולמית
 חברים:  מעל 850
 נשיא:  פייטרו אליסי
 תקופת הפעילות:  1965–הווה (כ־59 שנים)
 www.isocarp.org
 
האיגוד הבינלאומי למתכנני ערים ואזורים (באנגלית: The International Society of City and Regional Planners, בראשי תיבות: ISOCARP) הוא ארגון בינלאומי לא-ממשלתי המאחד תחתיו את כל ארגוני מתכנני הערים והאזורים בעולם. הארגון נוסד בשנת 1965 במטרה לאחד את כל מתכנני הערים והאזורים בעולם לכדי רשות בינלאומית. מקום מושבו של האיחוד הוא בהאג, הולנד וחברים בו מעל 850 ארגונים פרטיים ומוסדות ממשלתיים ביותר מ-85 מדינות. חזון האיגוד להפוך ערים וישובים אנושיים לכלולים, בטוחים, עמידים וברי קיימא באמצעות תכנון עירוני ואזורי אינטגרטיבי. משימת האיגוד היא לגייס מתכננים עירוניים ואזוריים מקצועיים ליישום משותף של החזון המעוגן ביעדי פיתוח בר-קיימא ובאג'נדה העירונית החדשה על ידי:
יצירת רשת עולמית של אנשי מקצוע
טיפוח תכנון, מחקר, הכשרה וחינוך
עידוד חילופי ידע מקצועיים
קידום מקצוע התכנון והמצוינות בפועל על כל צורותיו
פיתוח ושמירה על יחסים אלטרואיסטיים בין חברים
שיפור המודעות וההבנה של הציבור בנושאי תכנון מרכזיים ברמה הגלובלית
תמיכה והגנה על אינטרסי תכנון ומתכננים מקצועיים
ארגון

הנהלת האיגוד היא הגוף המנהל של האיגוד והיא מפתחת את המדיניות ומציעה אותה בפני האספה הכללית השנתית. החברים בוחרים את חברי מועצת המנהלים לתקופה קצובה של שלוש שנים. הנשיא הנבחר מכהן קדנציה אחת של שלוש שנים וכל שאר חברי המועצה רשאים לכהן בשתי קדנציות. הנשיא, המזכיר הכללי ושלושה חברי מועצה נוספים מהווים את הוועד המנהל, הממונה על הניהול הכללי היומיומי של האיגוד הבינלאומי למתכנני ערים ואזורים. הוועדה המדעית של האיגוד ממלאת תפקיד קריטי בכך שהיא מאפשרת לאיגוד לייצג את העיר ומתכנני האזור בדיונים פנימיים ובינלאומיים ובקביעת מדיניות, על כמה מהאתגרים הגדולים ביותר בימינו. הוועדה המדעית מייעצת למועצת המנהלים, לוועד המנהל, לצוותי קונגרס התכנון העולמי ולגופי עבודה אחרים באיגוד בנושאי תכנון טכני מרכזיים, בעלי יושרה ויכולת מקצועית ואקדמית. הוועדה הנוכחית הוקמה במאי 2020 לתקופה של שלוש שנים. הנשיא הנוכחי הוא פייטרו אליסי (2021–2023).
ארגון > נשיאי האיגוד

להלן רשימת נשיאי האיגוד:
| 0 | 1 | 2 | 3 |
| --- | --- | --- | --- |
| מס' | שנים | שם | מדינה |
| 1 | 1965–1975 | סם ואן אמדן | הולנד הולנד |
| 2 | 1975–1978 | גרד אלברס | גרמניה גרמניה |
| 3 | 1978–1981 | לנפרנקו וירג'ילי | צרפת צרפת |
| 4 | 1981–1985 | דרק ליודון | הממלכה המאוחדת הממלכה המאוחדת |
| 5 | 1984–1987 | מנואל דה קוסטה לובו | פורטוגל פורטוגל |
| 6 | 1987–1990 | קארל אוטו שמיד | שווייץ שווייץ |
| 7 | 1990–1993 | חאבייר דה מסונס | ספרד ספרד |
| 8 | 1993–1996 | סרג' דומיצ'ל | אוסטרליה אוסטרליה |
| 9 | 1996–1999 | חליוק אלטאן | טורקיה טורקיה |
| 10 | 1999–2003 | ע. מקס ואן דן ברג | הולנד הולנד |
| 11 | 2003–2006 | אלפונסו ווגארה | ספרד ספרד |
| 12 | 2000–2009 | פייר לאקונטה | בלגיה בלגיה |
| 13 | 2009–2012 | איסמאעל פרננדז מיג'יה | מקסיקו מקסיקו |
| 14 | 2012–2015 | מיליקה באג'יץ' ברקוביץ' | סרביה סרביה |
| 15 | 2015–2018 | ריק סטפנס | ארצות הברית ארצות הברית |
| 16 | 2018–2021 | מרטין דובלינג | ניו זילנד ניו זילנד |
| 17 | 2021–2023 | פייטרו אליסי | רומניה רומניה |
פעילות האיגוד

פעילות הליבה של האיגוד כוללת ארגון אירועים בינלאומיים, פורומים, סמינרים, פעילויות חברתיות והפעלת סדנאות למומחי תכנון צעירים (YPP) וצוותים המייעצים לתכנון עירוני (UPATs) המאורגנים על פי דרישה לערים ואזורים שונים בעולם. לאיגוד יש מזכרי הבנה עם ארגונים ואזורים ברחבי העולם ומקיים שיתופי פעולה עם עיריות, אגודות תכנון, מפרסמים אקדמיים, רשויות אזוריות, גופים של האו"ם והאיחוד האירופי. האיגוד, הוא ארגון מוכר על ידי האו"ם ועל ידי מועצת אירופה ויש לו מעמד של גוף מייעץ באופן רשמי עבור אונסק"ו. האיגוד הבינלאומי תומך במגוון רחב של אירועי תכנון לאומיים, אזוריים ובינלאומיים, כולל כנסים, תערוכות ותוכניות פרסים וזאת כחלק מהמחויבות שלו להפגיש מתכננים מוכשרים ברשת בינלאומית למתכנני ערים ואזורים. האיגוד מקיים קונגרס בינלאומי שנתי של כל ארגוני התכנון והפיתוח הבינלאומיים בעיר מארחת אחרת בעולם. בשנת 2010 התקיים הקונגרס ה-46 של האיגוד בניירובי בנושא "'עיר בת-קיימא / עולם מתפתח", שבו השתתפו 1000 משתתפים מ-80 מדינות.
האיגוד מפעיל מרכז לימוד והישתלמויות בינלאומי להכשרת מתכנני ערים ואזורים מכל רחבי העולם במטרה לחקור את הערים וליצור ערים חכמות יותר. חמישה עשורים של ידע ומומחיות שנצברו באיגוד הבינלאומי למתכנני ערים ואזורים, הוביל בשנת 2016, להקמת מכון המחקר "המרכז למצוינות עירונית". המכון משמש כפלטפורמה וכענף מחקר להפקת והפצת ידע לערים טובות יותר. משימת המכון היא העשרת בסיס הידע ופיתוח יכולתם של אנשים וארגונים המשתתפים בעיצוב ופיתוח יישובים אנושיים. היעדים העיקריים של המכון כוללים: חיזוק שיתוף פעולה חוצה גבולות ברחבי העולם; שמירה על מצוינות מקצועית בתכנון; קידום תכנון בר-קיימא; הגברת המודעות למגמות פיתוח עיקריות וקידום שיטות עבודה מומלצות.
איגוד המתכננים בישראל הוא חבר רשמי באיגוד הבינלאומי למתכנני ערים ואזורים.